smcproject/ml-wiki-sentences huggingface dataset:
പിസ്താശി ഇംഗ്ലീഷ് വിലാസം https://ml.wikipedia.org/wiki/Pistachio ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂൺ മുതൽ തുടരുന്നു.
കശുമാവും മറ്റും ഉൾപ്പെടുന്ന അനാക്കാർഡിയേസീ കുടുംബത്തിൽപ്പെടുന്ന ഒരു ചെറുവൃക്ഷമാണ് പിസ്താശി മരം (pistachio:പിസ്റ്റാഷിഔ ; പിസ്റ്റാചിഔ).
ഇതിന്റെ കുരു അണ്ടിപ്പരിപ്പുപോലെ ഭക്ഷ്യ വിഭവമായി ലോകമെങ്ങും ഉപയോഗിച്ചു വരുന്നു.
ഈസ്റ്റേൺ മെഡിറ്ററെനിയൻ മുതൽ മധ്യേഷ്യ വരെയുള്ള ഭൂപ്രദേശങ്ങളിലാണ് ഇവ പ്രധാനമായും കാണപ്പെടുന്നത്.
വാസസ്ഥാനം സവിശേഷതകൾ
ഹൃദ്രോഗത്തിന് കാരണമാകുന്ന ചീത്ത കൊളസ്ട്രോൾ കുറച്ചു നല്ല കൊളസ്ട്രോൾ ഉണ്ടാക്കാൻ ഉത്ത്മമം  എന്ന് പറയപ്പെടുന്നു കൃഷി ഉപഭോഗം
ഗ്ലൂട്ട
അനാക്കാർഡിയേസീ സസ്യകുടുംബത്തിലെ ഒരു ജനുസ് ആണ് ഗ്ലൂട്ട (Gluta) .
ഡിങ്ങ് ഹൗവിന്റെ (Ding Hou) പഠനങ്ങൾക്കുമുൻപ് ഇതിലെ പല സ്പീഷിസുകളും Melanorrhoea ജനുസിൽ ആയിരുന്നു ഉൾപ്പെടുത്തിയിരുന്നത്.
സ്പീഷിസുകളിൽ ചിലത് Gluta capituliflora Ding Hou Gluta curtisii (Oliver) Ding Hou Gluta lanceolata Ridl.
Gluta laccifera (Pierre) Ding Hou Gluta laxiflora Ridl.
Gluta papuana Ding Hou Gluta renghas L. Gluta rugulosa Ding Hou Gluta sabahana Ding Hou Gluta travancorica Bedd.
Gluta tourtour Marchand Gluta usitata (Wall.) Ding Hou Gluta velutina Blume അവലംബം
കർക്കടകശൃംഗി ഇംഗ്ലീഷ് വിലാസം https://ml.wikipedia.org/wiki/Pistacia_chinensis
കശുമാവ് ഉൾപ്പെടുന്ന അനാക്കാർഡിയേസീ കുടുംബത്തിലെ അംഗമാണ് കർക്കടകശൃംഗി (ശാസ്ത്രീയനാമം: Pistacia chinensis ).
പശ്ചിമ ചൈനയാണ് ഇവയുടെ സ്വദേശം.
20 മീറ്റർ വരെ ഉയർന്നു വളരുന്നു.
ഇലകൾ 10-12 വരെ ഇലകളുടെ കൂട്ടമായി കാണുന്നു.
അവലംബം ↑ {{ cite book }} : Cite has empty unknown parameters: | chapterurl= and | coauthors= ( help ) ; Unknown parameter | month= ignored ( help ) ↑ http://nopr.niscair.res.in/bitstream/123456789/5088/4/IJTK%208(3)%20352-361.pdf ↑ Pistacia chinensis, Chinese pistachio, Pistacia chinensis Bunge (Anacardiaceae) ↑ }
അലക്കുചേര് ഇംഗ്ലീഷ് വിലാസം https://ml.wikipedia.org/wiki/Semecarpus_anacardium
അതി പ്രാചീനകാലം മുതൽക്കേ മരുന്നായി ഉപയോഗിക്കപ്പെടുന്ന ഒരു മരമാണ്‌ അലക്കുചേര്‌ (ഇംഗ്ലീഷ്: Marking nut tree, ശാസ്ത്രീയനാമം: സെമികാർപ്പസ് അനാകാർഡിയം ).
അർശസ്സ് , ആമവാതം , കുഷ്ഠം എന്നീ അസുഖങ്ങൾക്ക് ഉത്തമ ഔഷധമാണ്‌.
“ഡോബീനട്ട്“ എന്നും ഇതിന്‌ പേർ ഉണ്ട്.
തേങ്കൊട്ട എന്നും അറിയപ്പെടുന്നു.
ചേരിന്റെ നീര്‌ ദേഹത്തു വീണു് വേദനയും തടിപ്പും ഉണ്ടായാൽ മല്ലി ഇലയുടെ നീരു് പുരട്ടിയാൽ മതി..
ഇതിന്റെ വിത്തിന്റെ പുറമേയുള്ള എണ്ണമയമുള്ള വസ്തു ഇന്ത്യയിലെ അലക്കുകാർ തുണിയിൽ അടയാളമിടാനായി ഉപയോഗിച്ചിരുന്നു.
ഇതാണ്‌ “അലക്കുചേർ“ എന്ന പേർ വരാൻ കാരണം.
ഡോബീനട്ട് എന്നും ഇതിന്‌ പേർ ഉണ്ട്.
തേങ്കൊട്ട എന്നും പേരുണ്ട്.
സംസ്കൃതത്തിൽ അഗ്നീമുഖീ, ഭലാതകഃ, ആരുഷ്കരം എന്നൊക്കെയും തമിഴിൽ ഷെങ്കോട്ടെയ് എന്നും തെലുങ്കിൽ ജീഡി വിത്തുളു എന്നുമാണ്‌ പേര്.
സമുദ്രനിരപ്പിൽ നിന്നും ഏകദേശം 800 മീറ്റർ ഉയരം വരെയുള്ള പ്രദേശങ്ങളിൽ ഇത് വളരുന്നു.
ദക്ഷിണേന്ത്യയിലെ എല്ലാ ഇലകൊഴിയും വനമേഖലകളിലും കണ്ടു വരുന്നു.
രസം			:കടു, മധുരം, കഷായം
ഗുണം		:തീക്ഷ്ണം, സ്നിഗ്ധം, ലഘു
ചേർക്കുരു ശുദ്ധി ചെയ്തു മാത്രമെ ഉപയോഗിക്കാവു.
അമൃതഭല്ലാതകം എന്ന രസായനം ഉണ്ടാക്കാൻ ഉപയോഗിക്കുന്നു.
കുരു ഇഷ്ടികപ്പൊടി ചേർത്തു തിരുമ്മി കഴുകിയെടുത്താൽ ശുദ്ധിയാകും.
ചേർക്കുരു രാത്രി ഗോമൂത്രത്തിലിട്ടു വച്ച് പകൽ വെയിലത്തു വച്ച് ഉണക്കുക.
മൂന്നു ദിവസം ഇത് ആവർത്തിച്ച ശേഷം താന്നിവേരിൻ തൊലിയിട്ടുണ്ടാക്കിയ കഷായത്തിൽ പുഴുങ്ങി ഉണക്കുക.
ശേഷം എരുമച്ചാണക നീരിൽ പുഴുങ്ങി ഉണക്കിയ ശേഷം കാടിവെള്ളത്തിൽ കഴുകി ശുദ്ധിയാക്കാം.
ചിത്രശാല ചിത്രങ്ങൾ അവലംബം "ഔഷധസസ്യങ്ങൾ" എന്ന ഗ്രന്ഥത്തെ അവലംബിച്ച് തയ്യാറാക്കിയത്.
ഗ്രന്ഥകാരൻ ഡോ. എസ്. നേശമണി.
1985, ISBN 81-7638-475-5 ↑ ഔഷധ സസ്യങ്ങളുടെ അത്ഭുത പ്രപഞ്ചം- ശ്രീ. മാത്യു മടുക്കക്കുഴി- കറന്റു ബുക്സ്.
1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് 1 2 ഔഷധ സസ്യങ്ങളുടെ അത്ഭുത പ്രപഞ്ചം- ശ്രീ. മാത്യു മടുക്കക്കുഴി- കറന്റു ബുക്സ്.
ഉദി ഇംഗ്ലീഷ് വിലാസം https://ml.wikipedia.org/wiki/Lannea_coromandelica
കേരളത്തിൽ കാണപ്പെടുന്ന ഒരിനം ഇടത്തരം മരമാണ് ഉദി (ശാസ്ത്രീയനാമം: Lannea coromandelica - ലാനിയ കൊറൊമാൻഡലിക്ക ).
അനകാർഡിയേസി സസ്യകുടുംബത്തിൽ ഉൾപ്പെടുന്ന ഈ ഇലകൊഴിക്കും വൃക്ഷം കേരളത്തിൽ ഇലപൊഴിക്കും വനങ്ങളിൽ കാണപ്പെടുന്നു.
ദക്ഷിണേന്ത്യയിലാകമാനം ഈ വൃക്ഷം കാണപ്പെടുന്നുണ്ട്.
കാരിലവ് , കരശ് , കരയം , ഒടിയൻ മരം കിളിഞ്ഞിൽ എന്നീ പേരുകളിലും ഇവ അറിയപ്പെടുന്നു.
10 മീറ്റർ വരെ ഉയരത്തിൽ വളരുന്ന ഉദിയുടെ ഇലകൾക്ക് 10 സെന്റീമീറ്റർ നീളവും പകുതിയോളം വീതിയും ഉണ്ടാകും.
ഇലകൾ സമ്മുഖമായാണ് വിന്യസിച്ചിരിക്കുന്നത്.
ആയതാകൃതിയുള്ള ഇലകൾ അനുപർണ്ണങ്ങളില്ലാതെ ഏകാന്തരമായി വിന്യസിച്ചിരിക്കുന്നു.
ജനുവരി മുതൽ ജൂൺ വരെയാണ് വൃക്ഷം പുഷ്പിക്കുന്നത്.
ആൺ, പെൺ പൂക്കൾ ഒരേ വൃക്ഷത്തിൽ തന്നെ വ്യത്യസ്തമായ കുലകളിൽ കാണപ്പെടുന്നു.
പൂക്കൾക്ക് ഇളം മഞ്ഞ കലർന്ന പച്ച നിറമാണ്.
ദളങ്ങളും കർണ്ണങ്ങളും കേസരങ്ങളും ഉള്ള പൂക്കൾക്ക് ഊർധ്വവർത്തിയായ അണ്ഡാശയമാണുള്ളത്.
മൂപ്പെത്തിയ കായ്കൾക്ക് കറുപ്പു കലർന്ന ചുവപ്പുനിറമാണ്.
അണ്ണാൻ, പറവകൾ തുടങ്ങിയവ വഴി വിത്തുകൾ വിതരണം ചെയ്യുന്നു.
വിത്തുകൾക്ക് ജീവനക്ഷമത കുറവായതിനാൽ വനത്തിൽ സ്വാഭാവിക പുനരിത്ഭവം കുറവാണ്.
അതിശൈത്യവും കഠിനമായ വരൾച്ചയും വൃക്ഷത്തിനു താങ്ങാൻ കഴിയില്ല.
ഈടും ഉറപ്പും കുറവായതിനാൽ തടി വിറകിനായി ഉപയോഗിക്കുന്നു.
Indian Ash Tree, Moya, Wodier • Hindi: मोहिन Mohin • Manipuri: আমন Aaman • Marathi: मोई moi, शेमट shemat, शिमटी shimati, शिंटी shinti • Tamil: ஒதி Oti • Malayalam: ഒടിയന്മരം Otiyan-maram • Telugu: అజశృంగి Ajasrngi • Kannada: ಗೊದ್ದ Godda, ಗುಮ್ಪಿನ gumpina, ಕುರಟಿಗ kuratige, ಉದಿಮರ Udimara • Bengali: জিওল Jiola • Oriya: Indramai, Moi • Konkani: मोई Moi • Coorgi: ಗೊದ್ದನಮರ Goddana-mara • Assamese: জিযা Jia • Gujarati: માવૅડી Mavedi • Sanskrit: Jhingini (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) ചിത്രശാല അവലംബം http://www.flowersofindia.net/catalog/slides/Indian%20Ash%20Tree.html പുറത്തേക്കുള്ള കണ്ണികൾ Lannea coromandelica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Lannea coromandelica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അമ്പഴം അമ്പഴങ്ങ വിളവെടുത്തത് ഇംഗ്ലീഷ് വിലാസം https://ml.wikipedia.org/wiki/Spondias_pinnata
സ്പോണ്ടിയാസ് ജനുസ്സിൽപ്പെടുന്ന പുഷ്പിക്കുന്ന ഒരു മരമാണ് അമ്പഴം .
( ശാസ്ത്രീയനാമം : Spondias pinnata ) .25 മീറ്ററിലധികം ഉയരത്തിൽ വളരുന്ന അമ്പഴത്തിന്റെ പത്തിലേറെ ഉപവർഗ്ഗങ്ങൾ കാണുന്നുവെങ്കിലും കേരളത്തിൽ പൊതുവേ കാണുന്നത് സ്പോണ്ടിയാസ് പിന്നേറ്റ എന്നതരമാണ്.
രേഖപ്പെടുത്തിയിട്ടുള്ള പതിനേഴ് ഉപവർഗ്ഗങ്ങളിൽ പത്തെണ്ണങ്ങളുടെയും സ്വദേശം ഏഷ്യയാണ്.
വേപ്പിന്റെയും കൊന്ന യുടെയും അമ്പഴത്തിന്റെയും ഇലകളുടെ ക്രമീകരണം ഒരേപോലെയാണ്.
ഫല ത്തിന് അണ്ഡാകൃതിയും, പച്ച നിറവും, പഴുത്തു കഴിഞ്ഞാൽ മഞ്ഞനിറത്തിലും കാണുന്നു.
ഫലത്തിനുള്ളിൽ ഒരു കുരു മാത്രമേ ഉണ്ടാവുകയുള്ളു.
അമ്പഴത്തിന്റെ ഫലമാണ്‌ അമ്പഴങ്ങ.
നല്ല പുളിരസമുള്ള അമ്പഴങ്ങയുടെ കാമ്പ് കൊണ്ട് ചമ്മന്തികളും, കറികളും , അച്ചാറുകളും ഉണ്ടാക്കാം.
അമ്പഴത്തിന്റെ ഇലയും, തൊലിയും, കായും പശയും ഉപയോഗിക്കാം.
കർണ്ണ രോഗങ്ങൾ വിഷ ചികിത്സ ഗൊണോറിയ ഗ്രഹണി കുറിപ്പുകൾ
സ്പോണ്ടിയാസ് മോമ്പിൻ എന്ന തരം അമ്പഴത്തിന്റെ തായ്ഭാഷയിലെ പേരായ മാക്കോക്ക് ൽ നിന്ന് രൂപംകൊണ്ടതാണ് തായ്‌ലാൻഡിന്റെ തലസ്ഥാനമായ ബാങ്കോക്ക് നഗരത്തിന്റെ നാമം .
അവലംബം അഷ്ടാംഗഹൃദയം (വിവ., വ്യാ. വി. എം. കുട്ടികൃഷ്ണമേനോൻ) സാംസ്കാരിക വകുപ്പ്, കേരള സർക്കാർ ISBN 81-86365-06-0 ചിത്രശാല അമ്പഴത്തിന്റെ ചിത്രങ്ങൾ അമ്പഴങ്ങ അമ്പഴങ്ങ അമ്പഴങ്ങ അമ്പഴങ്ങ അമ്പഴങ്ങ അമ്പഴങ്ങ അമ്പഴം, ഫലം, ഛേദിച്ചത്, കുരു പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും മറ്റു ഭാഷകളിലെ പേരുകളും അറിവുകളും http://www.biotik.org/india/species/s/sponpinn/sponpinn_en.html Archived 2012-05-13 at the Wayback Machine വിക്കിസ്പീഷിസിൽ Spondias pinnata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Spondias pinnata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൂങ്ങാപ്പേഴ് ഇംഗ്ലീഷ് വിലാസം https://ml.wikipedia.org/wiki/Buchanania_lanzan
20 മീറ്ററോളം ഉയരത്തിൽ വളരുന്ന ഒരു മരമാണ് മൂങ്ങാപ്പേഴ് .
( ശാസ്ത്രീയനാമം : Buchanania lanzan ) .
ഇതിന്റെ കായിലെ കുരുക്കൾ ഇന്ത്യയിലെങ്ങും ഒരു സുഗന്ധദ്രവ്യമായി ഉപയോഗിക്കുന്നു .
പലവിധ ഔഷധഗുണങ്ങളുള്ള ഒരു മരമാണ് മൂങ്ങാപ്പേഴ് .
ഓരോ പഴത്തിലും ഓരോ കുരുവാണ് ഉണ്ടാവുക.
ഇവ തിന്നാൻ കൊള്ളാം .
കുരു പൊടിച്ച് ഭക്ഷണസാധനങ്ങളിൽ ഇടാറുണ്ട്.
അവലംബം പുറത്തേക്കുള്ള കണ്ണികൾ ഭക്ഷണത്തിൽ ഉപയോഗിക്കുന്നതിനെപ്പറ്റി ചിത്രങ്ങൾ http://jnronline.com/index.php/indianforester/article/view/2554%5Bപ്രവർത്തിക്കാത്ത+കണ്ണി%5D കൂടുതൽ വിവരങ്ങൾ
കരിഞ്ചേര് ഇംഗ്ലീഷ് വിലാസം https://ml.wikipedia.org/wiki/Holigarna_arnottiana
പശ്ചിമഘട്ടത്തിൽ കാണപ്പെടുന്ന ഒരു നിത്യഹരിത വൃക്ഷമാണ് ചേര് വിഭാഗത്തിൽ ഉൾപ്പെടുന്ന കരിഞ്ചേര് .
ഇംഗ്ലീഷിൽ The black varnish tree എന്നു വിളിക്കുന്ന ഇതിന്റെ ശാസ്ത്രീയനാമം ഹോളിഗാർനാ അർനൊട്ടിയാന ( Holigarna arnottiana )എന്നാണ്.
തമിഴിൽ കരിം ചേര്, കാട്ടുചേര്, കരുങ്കരൈ എന്നും മലയാളത്തിൽ കാട്ടുചേര്, ചേരൽ, ചേറ്മരം, ചേര, കാട്ടുചേരൽ എന്നിങ്ങനെ പ്രാദേശികമായും; കന്നടയിൽ ഹോളിഗെർ, ഹോളിഗേരു എന്നും അറിയപ്പെടുന്നു.
ഇതിന്റെ വിഷാംശമുള്ള കറ ശക്തമായ ചൊറിച്ചിൽ ഉണ്ടാക്കും.
ചേരു തൊട്ടാലുണ്ടാവുന്ന ചൊറിച്ചിൽ മാറാൻ താന്നിയുടെ തൊലിയിട്ട് തിളപ്പിച്ചാറ്റിയ വെള്ളത്തിൽ കുളിച്ചാൽ മതി.
35 മീറ്റർ വരെ ഉയരത്തിൽ വളരുന്നു.
ഉണങ്ങുമ്പോൾ കറുപ്പ് നിറമാകുന്ന വെളുത്ത കറയുണ്ട്.
നീണ്ട് അറ്റം കൂർത്ത ലഘുപത്രങ്ങൾ ഏകാന്തരന്യാസത്തിൽ വിന്യസിച്ചിരിക്കുന്നു.
പച്ചകലർന്ന വെള്ള നിറമുള്ള പൂക്കൾ.
മിനുസമുള്ള ഉരുണ്ട ഫലത്തിൽ ഒരു വിത്ത് ഉണ്ടായിരിക്കും.
ചേരിന്റെ തടി ഇതും കാണുക
ചേര് അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://ayurvedicmedicinalplants.com/index.php?option=com_zoom Itemid=26 page=view catid=8 key=13%5Bപ്രവർത്തിക്കാത്ത+കണ്ണി%5D http://www.biotik.org/india/species/h/holiarno/holiarno_en.html Archived 2010-07-25 at the Wayback Machine
തിരുത്തൽ ലെൻസ് ഇംഗ്ലീഷ് വിലാസം https://ml.wikipedia.org/wiki/Corrective_lens ഒരു ബൈഫോക്കൽ കണ്ണട ലെൻസ് ഒരു ജോഡി കോൺടാക്റ്റ് ലെൻസുകൾ, കോൺകേവ് വശം മുകളിലേക്ക് വരുന്ന രീതിയിൽ വെച്ചിരിക്കുന്നു
കാഴ്ച മെച്ചപ്പെടുത്തുന്നതിനായി സാധാരണയായി കണ്ണിന് മുന്നിൽ (കണ്ണടയിൽ ഉൾപ്പെടുത്തിയോ കോണ്ടാക്റ്റ് ലെൻസ് ആയൊ) ധരിക്കുന്ന ലെൻസാണ് തിരുത്തൽ ലെൻസ് എന്ന് അറിയപ്പെടുന്നത്.
മയോപിയ , ഹൈപ്പർമെട്രോപിയ , ആസ്റ്റിഗ്മാറ്റിസം , പ്രെസ്ബയോപ്പിയ എന്നിവ പോലെയുള്ള റിഫ്രാക്റ്റീവ് പിശകുകൾ ചികിത്സിക്കുക എന്നതാണ് ഏറ്റവും സാധാരണമായ ഉപയോഗം.
കണ്ണിനു മുന്നിൽ അൽപം അകലെയായി കണ്ണട ധരിക്കുന്നു.
കോൺടാക്റ്റ് ലെൻസുകൾ കണ്ണിന്റെ ഉപരിതലത്തിൽ നേരിട്ട് വെക്കുന്നു.
തിമിരം നീക്കം ചെയ്തതിനുശേഷം സാധാരണയായി കണ്ണിനുള്ളിൽ വെക്കുന്ന ഇൻട്രാഒക്യുലർ ലെൻസുകളുടെ മറ്റൊരു രൂപം, തിമിരം ഇല്ലാത്തവരിൽ കാഴ്ച വൈകല്യങ്ങൾ പരിഹരിക്കുന്നതിന് ഉപയോഗിക്കാറുണ്ട്.
തിരുത്തൽ ലെൻസുകളുടെ കുറിപ്പ്
തിരുത്തൽ ലെൻസുകൾ സാധാരണയായി ഒരു നേത്രരോഗവിദഗ്ദ്ധനോ , ഒപ്റ്റോമെട്രിസ്റ്റോ നിർദ്ദേശിക്കുന്നവയാണ്.
ലെൻസ് നിർമ്മിക്കുന്നതിന് ആവശ്യമായ എല്ലാ സവിശേഷതകളും കുറിപ്പടിയിൽ ഉൾപ്പെടുത്തിയിട്ടുണ്ടാകും.
കുറിപ്പുകളിൽ സാധാരണയായി ഓരോ ലെൻസിന്റെയും പവർ സവിശേഷതകൾ ഉൾപ്പെടുന്നു (ഓരോ കണ്ണിനും).
ക്വാർട്ടർ- ഡയോപ്റ്റർ ഘട്ടങ്ങളിൽ (0.25 ഡി) ആണ് ലെൻസ് ശക്തികൾ സാധാരണയായി നിർദ്ദേശിക്കപ്പെടുന്നത്, ഇതിന് കാരണം, സാധാരണയായി ചെറിയ ഇൻക്രിമെന്റുകൾ (ഉദാ. എട്ടാമത്തെ ഡയോപ്റ്റർ ഘട്ടങ്ങൾ / 0.125 ഡി) തമ്മിൽ വേർതിരിച്ചറിയാൻ കഴിയില്ല എന്നതാണ്.
അനുചിതമായ തിരുത്തൽ ലെൻസുകളുടെ ഉപയോഗം കണ്ണുകൾക്ക് നല്ലതല്ല, ഇത് ബൈനോക്കുലർ വിഷൻ പ്രശ്നങ്ങൾ വർദ്ധിപ്പിക്കുകയും ചെയ്യും.
ഐകെയർ പ്രൊഫഷണലുകൾ (ഒപ്‌റ്റോമെട്രിസ്റ്റുകളും നേത്രരോഗവിദഗ്ദ്ധരും) വ്യക്തമായ തിരുത്തൽ ലെൻസുകൾ നിർണ്ണയിക്കാൻ പരിശീലനം ലഭിച്ചവരാണ്.
ശരിയായ തിരുത്തൽ ലെൻസുകൾ വ്യക്തവും സുഖകരവും കാര്യക്ഷമവുമായ കാഴ്ച പ്രദാനം ചെയ്യുകയും ഇരട്ട കാഴ്ച ഒഴിവാക്കുകയും ബൈനോക്കുലാരിറ്റി പരമാവധി വർദ്ധിപ്പിക്കുകയും ചെയ്യും.
സ്വയം തിരഞ്ഞെടുക്കുന്ന തിരുത്തൽ ലെൻസുകൾ
ലെൻസുകൾ സാധാരണയായി ഒപ്‌റ്റോമെട്രിസ്റ്റുകളുടെയോ നേത്രരോഗവിദഗ്ദ്ധരുടെയോ നിർദ്ദേശ പ്രകാരം വാങ്ങേണ്ടവയാണ്.
പക്ഷെ, അങ്ങനെയല്ലാതെയും ലെൻസുകൾ വാങ്ങാറുണ്ട്.
ഉദാഹരണത്തിന് വെള്ളെഴുത്തിനുള്ള റെഡി-മെയ്ഡ് റീഡിങ്ങ് ഗ്ലാസുകൾ ആളുകൾ കുറിപ്പടിയില്ലാതെ സ്വയം വാങ്ങി ഉപയോഗിക്കാറുണ്ട്.
ഈ ഗ്ലാസുകൾ ഒരു വ്യക്തിയുടെ വ്യക്തിഗത ആവശ്യങ്ങൾക്കനുസൃതമായി നിർമ്മിച്ചവയല്ല എന്നതാണ് ഇത്തരം രീതിയുടെ പോരായ്മ.
കണ്ണുകൾക്കിടയിലുള്ള റിഫ്രാക്റ്റീവ് പിശകിലെ വ്യത്യാസം അല്ലെങ്കിൽ അസ്റ്റിഗ്മാറ്റിസത്തിന്റെ സാന്നിധ്യം ഇത്തരം ലെൻസ് നിർമ്മാണത്തിൽ കണക്കാക്കില്ല.
ദൂര കാഴ്ചയ്ക്ക് തിരുത്തൽ ലെൻസുകൾ ആവശ്യമുണ്ടെങ്കിൽ, വായനക്ക് മാത്രമുള്ള ലെൻസുകൾ ഫലപ്രദമാകണമെന്നില്ല.
ഒരു നേത്രരോഗവിദഗ്ദ്ധനോ ഒപ്റ്റോമെട്രിസ്റ്റോ നിർണ്ണയിക്കുകയും യോഗ്യതയുള്ള ഒപ്റ്റീഷ്യൻ നിർമ്മിക്കുകയും ചെയ്യുന്ന കണ്ണടകൾ അല്ലെങ്കിൽ, അവ തലവേദനയ്ക്കും കാഴ്ച അസ്വസ്ഥതയ്ക്കും കാരണമായേക്കാം.
പതിവ് നേത്ര പരിശോധനയിലൂടെ തിരിച്ചറിയുന്ന പല നേത്ര രോഗങ്ങളും കണ്ടെത്താനാകില്ല എന്നത് കണ്ണടകൾ സ്വയം തിരഞ്ഞെടുക്കുന്നതിന്റെ മറ്റൊരു പോരായ്മയാണ്.
ലെൻസ് തരങ്ങൾ സിംഗിൾ വിഷൻ സിംഗിൾ വിഷൻ ഗ്ലാസുകളുടെ സാധാരണ ജോഡി
സിംഗിൾ വിഷൻ ലെൻസുകൾ ഒരു ദൂരത്തേക്ക് ഉള്ള കാഴ്ചയ്ക്ക് മാത്രം ഉള്ളവയാണ്.
ദൂരത്തേക്ക് കാഴ്ച ശരിയാക്കുകയാണെങ്കിൽ, അടുത്ത് കാണുന്നതിന് അക്കൊമഡേഷൻ ആവശ്യമായി വരും.
സമീപത്തുള്ള ജോലികൾക്കായി രൂപകൽപ്പന ചെയ്‌തിരിക്കുന്ന സിംഗിൾ വിഷൻ ലെൻസുകളാണ് റീഡിംഗ് ഗ്ലാസുകൾ.
സിങ്കിൾ വിഷൻ റീഡിങ് ഗ്ലാസുകളിൽ, ഫ്രെയിമിൽ മുഴുവൻ പവർ വരുന്ന തരത്തിലുള്ള വലിയ കണ്ണടകളും, മൂക്കിന് മുകളിൽ സാധാരണ കണ്ണടകളേക്കാൾ താഴേക്ക് ഇറക്കി വെക്കുന്ന തരത്തിലുള്ള ചെറിയ കണ്ണടകളുമുണ്ട്.
ഇത്തരം കണ്ണടകൾ ഉപയോഗിക്കുമ്പോൾ ദൂരത്തേക്ക് വ്യക്തമായി കാണുന്നതിന് കണ്ണട മാറ്റുകയോ, കണ്ണടയ്ക്ക് മുകളിലൂടെ നോക്കുകയോ ചെയ്യണം.
ബൈഫോക്കൽ ഒരു ബൈഫോക്കൽ ലെൻസ്.
സമീപ കാഴ്ചയ്ക്കായി ഉപയോഗിക്കുന്നത് ലെൻസിന്റെ ആഡ് സെഗ്മെന്റ് ("ഡി" ആകൃതിയിലുള്ള ഭാഗം) ആണ്.
ദൂരക്കാഴ്ചയ്ക്കുള്ളത് സമീപക്കാഴ്ചയ്ക്കുള്ളത് എന്നിങ്ങനെ ഒരു ലെൻസിൽ തന്നെ രണ്ട് ഭാഗങ്ങളുള്ള ലെൻസാണ് ബൈഫോക്കൽ എന്ന് അറിയപ്പെടുുന്നത്.
സാധാരണയായി, ലെൻസിന്റെ മുകൾ ഭാഗം ദൂര കാഴ്ചയ്ക്കായി ഉപയോഗിക്കുന്നു, താഴത്തെ ഭാഗം സമീപ കാഴ്ചയ്ക്ക് ഉപയോഗിക്കുന്നു.
സമീപത്തുള്ള കാഴ്ചയ്ക്കുള്ള ലെൻസിന്റെ ഭാഗം ആഡ് സെഗ്മെന്റ് എന്ന് വിളിക്കുന്നു.
വെള്ളഴുത്ത് രോഗികൾ ഏറ്റവും കൂടുതലായി ഉപയോഗിക്കുന്നത് ഇത്തരം ലെൻസുകളാണ്.
ട്രൈഫോക്കൽ
രണ്ട് ഫോക്കൽ ഭാഗങ്ങളുടെ മധ്യഭാഗത്ത് മൂന്നാമത്തെ ഭാഗം (ഇന്റർമീഡിയറ്റ് ഫോക്കസ്) കൂടിയുണ്ട് എന്നതൊഴിച്ചാൽ ട്രൈഫോക്കൽ ലെൻസുകൾ ബൈഫോക്കലുകൾക്ക് സമാനമാണ്.
ഇടയിലുള്ള സെഗ്മെന്റ് ദൂരക്കാഴ്ചയ്ക്കും അടുത്തു കാഴ്ചയ്ക്കും ഇടയിലുള്ള ( ഉദാ. കമ്പ്യൂട്ടർ ദൂരം) കാഴ്ച ശരിയാക്കുന്നു.
ഈ ലെൻസ് തരത്തിന് രണ്ട് സെഗ്മെന്റ് ലൈനുകളുണ്ട്, ഇത് ലെൻസിനെ മൂന്ന് വ്യത്യസ്ത സെഗ്‌മെന്റുകളായി വിഭജിക്കുന്നു.
പ്രോഗ്രസ്സീവ്
പ്രോഗ്രസ്സീവ് അഡീഷൻ അല്ലെങ്കിൽ വേരിഫോക്കൽ ലെൻസുകൾ, ദൂരക്കാഴ്ചയ്ക്കുള്ള പവറിൽ നിന്ന് സമീപക്കാഴ്ചയ്ക്കുള്ള പവറിലേക്ക് ക്രമേണ കൂടി വരുന്ന തരത്തിലുള്ളവയാണ്.
ഇത്തരം ലെൻസുകളിൽ സെഗ്മെന്റ് ലൈനുകൾ ഒഴിവാകുകയും, ഇന്റർമീഡിയറ്റ് ദൂരം ഉൾപ്പെടെ എല്ലാ ദൂരങ്ങളിലും വ്യക്തമായ കാഴ്ച സാധ്യമാകുകയും ചെയ്യുന്നു.
ശക്തിയിൽ പെട്ടെന്നുള്ള മാറ്റത്തിന്റെ അഭാവവും ലെൻസിന്റെ ആകർഷകമായ രൂപവും "നോ-ലൈൻ ബൈഫോക്കൽ" എന്ന പേരിന് കാരണമാകുന്നു.
മൾട്ടിഫോക്കൽ (കോൺടാക്റ്റ് ലെൻസുകൾ)
ഒന്നിലധികം ഫോക്കൽ പോയിന്റുകൾ ഉള്ള കോണ്ടാക്റ്റ് ലെൻസുകൾ മൾട്ടിഫോക്കൽ കോൺടാക്റ്റ് ലെൻസുകൾ (ഉദാ. ബൈഫോക്കൽ അല്ലെങ്കിൽ പ്രോഗ്രസ്സീവ്) എന്ന് അറിയപ്പെടുന്നു.
അഡ്ജസ്റ്റബിൾ ഫോക്കസ്
അഡ്ജ്സ്റ്റബിൾ അല്ലെങ്കിൽ വേരിയബിൾ ഫോക്കസ് ലെൻസിന്റെ പവർ അല്ലെങ്കിൽ ഫോക്കൽ ലെങ്ത് ധരിക്കുന്നയാളുടെ ആവശ്യങ്ങൾക്കനുസരിച്ച് മാറ്റാനാകും.
അത്തരമൊരു ലെൻസിന്റെ ഒരു സാധാരണ ഉപയോഗം ഏത് ദൂരത്തിലും വ്യക്തമായ കാഴ്ച അനുവദിക്കുക എന്നതാണ്.
വ്യക്തിയുടെ ശ്രദ്ധ മറ്റൊരു ദൂരത്തുള്ള ഒരു വസ്തുവിലേക്ക് മാറുമ്പോൾ നിരന്തരമായ ക്രമീകരണം ആവശ്യമായി വരുന്നു എന്നതാണ് അത്തരമൊരു ലെൻസിന്റെ ഡിസൈനിലെ പ്രധാന വെല്ലുവിളി.
സ്വമേധയാലുള്ള ക്രമീകരണം ബൈഫോക്കലുകളെക്കാളും ബുദ്ധിമുട്ടാണ്.
തിരുത്തലിന് ആവശ്യമായി വരുന്ന  ഇലക്ട്രോണിക് സിസ്റ്റങ്ങൾ, പവർ സപ്ലൈസ്, സെൻസറുകൾ എന്നിവ ഓട്ടോമേറ്റഡ് സിസ്റ്റങ്ങൾക്ക് ആവശ്യമാണ്.
ഇവ വില, വലുപ്പം, ഭാരം എന്നിവ വർദ്ധിപ്പിക്കുന്ന ഘടകങ്ങളാണ്.
പ്ലാനോ
പവർ ഇല്ലാത്ത തിരുത്തൽ ലെൻസിനെ പ്ലാനോ ലെൻസ് എന്ന് വിളിക്കുന്നു.
റിഫ്രാക്റ്റീവ് പിശകിന്റെ തിരുത്തൽ ആവശ്യമില്ലാത്ത ഒരുകണ്ണിന് മാത്രമായോ രണ്ട് കണ്ണുകൾക്കുമായോ ഈ ലെൻസുകൾ ഉപയോഗിക്കുന്നു.
നല്ല കാഴ്ചയുള്ള ചില ആളുകൾ സ്റ്റൈൽ ആക്സസറിയായി കണ്ണട അല്ലെങ്കിൽ കോണ്ടാക്ട് ലെൻസുകൾ ധരിക്കാൻ ഇഷ്ടപ്പെടുന്നു.
അത്തരം സാഹചര്യങ്ങളിൽ പ്ലാനോ ലെൻസ് ആണ് ഉപയോഗിക്കുന്നത്.
ലെൻസ് ഒപ്റ്റിക്കൽ പ്രൊഫൈൽ സാധാരണ ലെൻസ് ഒപ്റ്റിക്കൽ പ്രൊഫൈലുകൾ
തിരുത്തൽ ലെൻസുകൾ പല പ്രൊഫൈലുകളിലും നിർമ്മിക്കാമെങ്കിലും, ഏറ്റവും സാധാരണമായത് ഒഫ്താൽമിക് അല്ലെങ്കിൽ കോൺവെക്സ്-കോൺകേവ് ആണ്.
ഒരു ഒഫ്താൽമിക് ലെൻസിൽ, മുന്നിലെയും പിന്നിലെയും ഉപരിതലത്തിന് പോസിറ്റീവ് ആരം ഉണ്ട്, അതിന്റെ ഫലമായി മുൻ ഉപരിതലം പോസിറ്റീവ് / കൺ‌വെർജന്റ് ആയും, പിൻ ഭാഗം നെഗറ്റീവ് / ഡൈവേർജന്റ് ആയും മാറുന്നു.
മുന്നിലും പിന്നിലുമുള്ള ഉപരിതലത്തിലെ വക്രതയിലെ വ്യത്യാസം ലെൻസിന്റെ പവർ ആയി മാറുന്നു.
ഹൈപ്പറോ‌പിയയിൽ‌ ഒരു കൺ‌വെർ‌ജെൻറ് ലെൻസ് ആവശ്യമാണ്, അതിനാൽ‌ മുൻ ഉപരിതലത്തിന്റെ വക്രത പിൻ ഉപരിതലത്തിനെക്കാൾ കൂടുതലായിരിക്കും.
മയോപിയയിൽ ഇതിന് വിപരീതമായി പിന്നിലെ ഉപരിതലം മുൻ ഉപരിതലത്തേക്കാൾ വക്രത കൂടിയതായിരിക്കും.
പ്രെസ്ബയോപിയ ശരിയാക്കാൻ, വിദൂര കാഴ്ചക്കുള്ള ലെൻസിനേക്കാൾ കൂടുതൽ കൺവർജന്റ് അല്ലെങ്കിൽ കുറവ് ഡൈവർജന്റ് ആയിരിക്കണം.
ലെൻസിന്റെ ഉപരിതലത്തിലുടനീളമുള്ള മികച്ച ഒപ്റ്റിക്കൽ, സൗന്ദര്യവർദ്ധക സ്വഭാവസവിശേഷതകൾക്കായി ബേസ് കർവിൽ (സാധാരണയായി ഒരു നേത്ര ലെൻസിന്റെ മുൻ ഉപരിതലത്തിൽ നിന്ന് നിർണ്ണയിക്കപ്പെടുന്നു) മാറ്റം വരുത്താം.
ഈ രണ്ട് കാരണങ്ങളാൽ തിരുത്തൽ ലെൻസ് നിർദ്ദേശിക്കുമ്പോൾ ഒപ്റ്റോമെട്രിസ്റ്റുകൾ ലെൻസിന്റെ ബേസ് കർവ് കൂടി തിരഞ്ഞെടുക്കാറുണ്ട്.
ഗണിതശാസ്ത്ര സൂത്രവാക്യങ്ങളും പ്രൊഫഷണൽ ക്ലിനിക്കൽ അനുഭവവും ഒപ്ടോമെട്രിസ്റ്റുകളെയും ലെൻസ് ഡിസൈനർമാരെയും മിക്ക ആളുകൾക്കും അനുയോജ്യമായ അടിസ്ഥാന ബേസ് കർവുകൾ നിർണ്ണയിക്കാൻ അനുവദിച്ചിരിക്കുന്നു.
തൽഫലമായി, മുൻവശത്തെ ഉപരിതല വക്രത മാറ്റമില്ലാതെ സ്റ്റാൻഡേർഡ് ചെയ്യുകയും, ഒരു വ്യക്തിയുടെ പവർ സാധാരണയായി ലെൻസിന്റെ പിൻ ഉപരിതലത്തിന്റെ ജ്യാമിതിയിൽ നിന്ന് ഉണ്ടാക്കുകയും ചെയ്യുന്നു .
ബൈഫോക്കലുകളും ട്രൈഫോക്കലുകളും
ബൈഫോക്കലുകളും ട്രൈഫോക്കലുകളും ഒന്നിലധികം സങ്കീർണ്ണമായ ലെൻസ് പ്രൊഫൈൽ ഉള്ളവയാണ്.
പ്രധാന ലെൻസ് ഒരു സാധാരണ ഒഫ്താൽമിക് ലെൻസാണ്.
അതിന്റെ മുന്നിലെ ബേസ് കർവ് സ്ഥിരമാണ്, അതേസമയം പിന്നിലെ ഉപരിതല വക്രത ആവശ്യമുള്ള ശക്തി കൈവരിക്കുന്നതിന് മാറ്റുന്നു.
ലെൻസിന്റെ മുൻ ഉപരിതലത്തിൽ കാണപ്പെടുന്ന ഒരു ആഡ് സെഗ്മെന്റ് എന്ന് വിളിക്കുന്ന മൂന്നാമത്തെ ഗോളീയ വിഭാഗമാണ് "ബൈഫോക്കൽ" ലെൻസിന്റെ അടുത്ത് കാണുന്നതിനുള്ള ഭാഗം.
ആഡ് സെഗ്‌മെന്റുകളുടെ ഉദാഹരണങ്ങളിൽ ഫ്ലാറ്റ് ടോപ്പ്, ക്രിപ്‌റ്റോക്ക്, ഓർത്തോഗോൺ, ടില്ലിയർ എക്സിക്യൂട്ടീവ്, അൾടെക്സ് എ എന്നിവ ഉൾപ്പെടുന്നു.
മൂന്ന് വ്യത്യസ്ത ദൂരങ്ങളിലേക്ക് വ്യക്തിയുടെ കാഴ്ച ശരിയാക്കുന്ന ലെൻസ് ആണ് ട്രൈഫോക്കലുകൾ.
ഇതിൽ രണ്ട് ആഡ് സെഗ്മെന്റുകൾ അടങ്ങിയിരിക്കുന്നു.
പ്രോഗ്രസ്സീവ് ലെൻസ്
പ്രോഗ്രസീവ് അഡീഷണൽ ലെൻസ് (പി‌എ‌എൽ, സാധാരണയായി നോ-ലൈൻ അല്ലെങ്കിൽ വരിഫോക്കൽ ലെൻസ് എന്നും അറിയപ്പെടുന്നു) ബൈ / ട്രൈ-ഫോക്കലുകളിലെ പോലെ വര ഇല്ലാത്ത വളരെ സങ്കീർണ്ണമായ പ്രൊഫൈൽ ഉള്ള ലെൻസ് ആണ്.
ഇതിന്റെ ബേസ് കർവ് തുടർച്ചയായി വ്യത്യാസപ്പെടുന്നു.
വക്രതയിലെ ഈ മാറ്റം ലെൻസിനെ വിവിധ സ്ഥലങ്ങളിൽ വ്യത്യസ്ത ഉള്ളതാക്കി മാറ്റുന്നു.
വെർട്ടെക്സ് ദൂരം
കണ്ണിന്റെ മുൻഭാഗവും ലെൻസിന്റെ പിൻഭാഗവും തമ്മിലുള്ള ദൂരമാണ് വെർട്ടെക്സ് ദൂരം.
±4.00D ന് മുകളിൽ പവർ ഉള്ള ഗ്ലാസുകളിൽ, വെർടെക്സ് ദൂരം കാഴ്ച ശക്തിയെ ബാധിക്കും.
ഒരു ചെറിയ വെർട്ടെക്സ് ദൂരം കാഴ്ച മണ്ഡലം വിപുലീകരിക്കും, പക്ഷേ അത് കണ്പീലികൾ ലെൻസിന്റെ പിൻഭാഗവുമായി സമ്പർക്കം പുലർത്തുന്നതിന് കാരണമാകുകയും ധരിക്കുന്നവർക്ക് ശല്യമുണ്ടാക്കുകയും ചെയ്യും.
അനുയോജ്യമായ സൗന്ദര്യശാസ്ത്രവും കാഴ്ച മണ്ഡലവും നേടുന്നതിന്, വെർട്ടെക്സ് ദൂരവും ഫ്രെയിം വലുപ്പവും തമ്മിലുള്ള ബാലൻസ് നിലനിർത്തി ഫാഷനബിൾ ഫ്രെയിം തിരഞ്ഞെടുക്കാൻ വിദഗ്ദ്ധനായ ഫ്രെയിം സ്റ്റൈലിസ്റ്റ് സഹായിക്കും.
സാധാരണ കണ്ണടകളിലെ ശരാശരി വെർട്ടെക്സ് ദൂരം 12-14 മിമി ആണ്.
ഒരു കോൺടാക്റ്റ് ലെൻസ് നേരിട്ട് കണ്ണിൽ വെക്കുന്നതിനാൽ കോർണിയയും ലെൻസും തമ്മിലുള്ള ദൂരം, അതായത് വെർട്ടെക്സ് ദൂരം ഫലത്തിൽ പൂജ്യമാണ്.
അപവർത്തനാങ്കം
അപവർത്തനാങ്കം അല്ലെങ്കിൽ റിഫ്രാക്റ്റീവ് ഇൻഡക്സ് സാധാരണയായി nd എന്ന് ചുരുക്കിപ്പറയുന്നു.
ലെൻസ് മെറ്റീരിയലുകളെ അവയുടെ റിഫ്രാക്റ്റീവ് ഇൻഡക്സ് പ്രകാരം തരം തിരിച്ചിരിക്കുന്നു: നോർമൽ ഇൻഡക്സ്: 1.48 ≤ n d 1.54 മിഡ്-ഇൻഡക്സ് 1.54 ≤ n d 1.60 ഹൈ-ഇൻഡക്സ്: 1.60 ≤ n d 1.74 വെരി ഹൈ ഇൻഡക്സ്: 1.76 ≤ n d
ഇതൊരു പൊതു വർഗ്ഗീകരണമാണ്.
ഇൻഡക്സ് 1.60 അല്ലെങ്കിൽ അതിൽ കൂടുതൽ ഉള്ള ലെൻസുകൾ പലപ്പോഴും മാർക്കറ്റിംഗ് ആവശ്യങ്ങൾക്കായി ഹൈ-ഇൻഡക്സ് എന്ന് വിളിക്കപ്പെടുന്നു.
അതുപോലെ, ട്രൈവെക്സും മറ്റ് ബോർഡർലൈൻ നോർമൽ / മിഡ്-ഇൻഡെക്സ് മെറ്റീരിയലുകളും മിഡ് ഇൻഡെക്സ് എന്ന് വിളിക്കുന്നു.
ഉയർന്ന റിഫ്രാക്റ്റീവ് ഇൻഡക്സിന്റെ പ്രയോജനങ്ങൾ ലെൻസിന്റെ കനം കുറയും, അതേപോലെ ലെൻസിന്റെ ഭാരവും കുറയും.
CR-39, ഗ്ലാസ് ലെൻസുകൾ എന്നിവയിൽ മെച്ചപ്പെട്ട അൾട്രാവയലറ്റ് പരിരക്ഷ.
വർദ്ധിച്ച റിഫ്രാക്റ്റീവ് ഇൻഡക്സിന്റെ പോരായ്മകൾ ലോവർ അബെ നമ്പർ, അതുകൊണ്ട് ക്രോമാറ്റിക് വ്യതിയാനം വർദ്ധിക്കും.
മോശം ലൈറ്റ് ട്രാൻസ്മിഷനും വർദ്ധിച്ച പുറകുവശ- ആന്തരിക-ഉപരിതല പ്രതിഫലനങ്ങൾ ( ഫ്രെസ്നെൽ പ്രതിഫലന സമവാക്യം കാണുക), ഇത് ആന്റി-റിഫ്ലെക്റ്റീവ് കോട്ടിംഗിന്റെ പ്രാധാന്യം വർദ്ധിപ്പിക്കുന്നു.
ഉൽപ്പാദന പ്രശ്നങ്ങൾ ഒപ്റ്റിക്കൽ ഗുണനിലവാരത്തിൽ കൂടുതൽ സ്വാധീനം ചെലുത്തുന്നു.
സൈദ്ധാന്തികമായി, ഓഫ്-ആക്സിസ് ഒപ്റ്റിക്കൽ ക്വാളിറ്റി തകുറയുന്നു (ചരിഞ്ഞ അസ്റ്റിഗ്മാറ്റിക് പിശക്).
പ്രായോഗികമായി ഈ അപചയം ദൃശ്യമാകരുത്.
ലെൻസ് മെറ്റീരിയലുകൾ ഒപ്റ്റിക്കൽ ക്രൌൺ ഗ്ലാസ് (ബി 270 - സോഡ / ലൈം ഗ്ലാസ് ) റിഫ്രാക്റ്റീവ് ഇൻഡക്സ് (n d ): 1.52288 അബെ വാല്യു (V d ): 58.5 സാന്ദ്രത : 2.56 ഗ്രാം / സെ.
മീ 3 (സാധാരണ ഉപയോഗത്തിലുള്ള ഏറ്റവും ഭാരം കൂടിയ തിരുത്തൽ ലെൻസ് മെറ്റീരിയൽ ആണ് ഇത്) യുവി കട്ട്ഓഫ് : 320 എൻഎം
CR-39 പ്ലാസ്റ്റിക് ലെൻസുകളുമായി താരതമ്യപ്പെടുത്തുമ്പോൾ ഗ്ലാസ് ലെൻസുകൾ പൊട്ടിപ്പോകാനുള്ള സാധ്യതയും അവയുടെ ഉയർന്ന ഭാരവും കാരണം ഇതിന്റെ ഉപയോഗം ഇപ്പോൽ കുറഞ്ഞ് വരുകയാണ്.
പ്രത്യേക സാഹചര്യങ്ങളിൽ അവ ഇപ്പോഴും ഉപയോക്കിന്നുണ്ട്, ഉദാഹരണത്തിന് വളരെ ഉയർന്ന പവർ ഉള്ളപ്പോൾ (നിലവിൽ, ഗ്ലാസ് ലെൻസുകൾ 1.9 എന്ന റിഫ്രാക്റ്റീവ് ഇൻഡക്സ് വരെ നിർമ്മിക്കാൻ കഴിയും).
കൂടാതെ ഗ്ലാസിന്റെ കഠിനമായ ഉപരിതലം തീപ്പൊരിയിൽ നിന്നോ മറ്റ് വസ്തുക്കളുടെ കഷണങ്ങളിൽ നിന്നോ കൂടുതൽ പരിരക്ഷ നൽകുന്നതിനാൽ ചില തൊഴിലുകളിൽ ഇത് കണ്ണിന് സംരക്ഷണം നൽകുന്നു.
ഏറ്റവും ഉയർന്ന അബെ വാല്യു ഉള്ള സാധാരണ ലെൻസ് ഒപ്റ്റിക്കൽ മെറ്റീരിയൽ ഒപ്റ്റിക്കൽ ക്രൌൺ ഗ്ലാസ്, CR-39 എന്നിവയാണ്.
CR-39 നായി: റിഫ്രാക്റ്റീവ് ഇൻഡക്സ് (n d ): 1.498 (സ്റ്റാൻഡേർഡ്) അബെ വാല്യു (V d ): 59.3 സാന്ദ്രത : 1.31 ഗ്രാം / സെ.
മീ 3 യുവി കട്ട്ഓഫ് : 355 nm
സുരക്ഷ, കുറഞ്ഞ ചെലവ്, ഉൽപാദന സൌകര്യം, ഉയർന്ന ഒപ്റ്റിക്കൽ നിലവാരം എന്നിവ കാരണം പ്ലാസ്റ്റിക് ലെൻസുകളാണ് നിലവിൽ ഏറ്റവും സാധാരണയായി നിർദ്ദേശിക്കപ്പെടുന്ന ലെൻസുകൾ.
പലതരം പ്ലാസ്റ്റിക് ലെൻസുകളുടെ പ്രധാന പോരായ്മ ഉയർന്ന റിഫ്രാക്റ്റീവ് ഇൻഡക്സ് ലെൻസുകൾ നിർമ്മിക്കുന്നതിനുള്ള പരിമിതികളും ചെലവുകളുമാണ്.
ട്രൈവെക്സ് റിഫ്രാക്റ്റീവ് ഇൻഡക്സ് (n d ): 1.532 അബെ വാല്യു (V d ): 43–45 (നിർമ്മാതാവിനെ ആശ്രയിച്ച്) സാന്ദ്രത : 1.1 ഗ്രാം / സെ.
മീ 3 (സാധാരണ ഉപയോഗത്തിലുള്ള ഏറ്റവും ഭാരം കുറഞ്ഞ തിരുത്തൽ ലെൻസ് മെറ്റീരിയൽ) യുവി കട്ട്ഓഫ് : 394 nm
ട്രൈവെക്സ് 2001 ൽ പി‌പി‌ജി ഇൻഡസ്ട്രീസ് സൈന്യത്തിനായി വികസിപ്പിച്ചെടുത്തതാണ്.
ഹോയ കോർപ്പറേഷനും യംഗ് ഒപ്റ്റിക്സുമായി ചേർന്ന് പി‌പി‌ജി 2001 ൽ ഒപ്റ്റിക്കൽ വ്യവസായത്തിന് ട്രൈവെക്സിന്റെ ലഭ്യത പ്രഖ്യാപിച്ചു.
യൂറിത്തെയ്ൻ അടിസ്ഥാനമാക്കിയുള്ള പ്രീ-പോളിമറാണ് ട്രൈവെക്സ്.
മികച്ച ഒപ്റ്റിക്സ്, തീരെ കനം കുറവ്, അങ്ങേയറ്റത്തെ കരുത്ത് എന്നീ മൂന്ന് പ്രധാന സവിശേഷതകൾ കാരണം പിപിജി മെറ്റീരിയലിന് ട്രിവെക്സ് എന്ന് പേരിട്ടു.
എഡ്വിൻ സി. സ്ലാഗൽ ഈ മെറ്റീരിയൽ കണ്ടുപിടിക്കുകയും 1998 സെപ്റ്റംബറിൽ പേറ്റന്റ് നേടുകയും ചെയ്തു.
പോളികാർബണേറ്റ് റിഫ്രാക്റ്റീവ് ഇൻഡക്സ് (n d ): 1.586 അബെ വാല്യു (V d ): 30 സാന്ദ്രത : 1.2 ഗ്രാം / സെ.
മീ 3 യുവി കട്ട്ഓഫ് : 385 nm
പോളികാർബണേറ്റ് ലെൻസിന് സാധാരണ പ്ലാസ്റ്റിക്കിനേക്കാൾ ഭാരം കുറവാണ്.
ഇത് അൾട്രാവയലറ്റ് രശ്മികളെ തടയുന്നു.
പൊട്ടാത്ത ലെൻസ് ആയതിനാല് കുട്ടികൾക്കും കൌമാരക്കാർക്കും സ്പോർട്സ് ഗ്ലാസുകളായും ഇത് ഉപയോഗിക്കുന്നു.
പോളികാർബണേറ്റ് മൃദുവായതിനാൽ എളുപ്പത്തിൽ സ്ക്രാച്ച് വീഴാൻ സാധ്യത ഉള്ളതിനാൽ ലെൻസ് രൂപപ്പെടുത്തി മിനുക്കിയ ശേഷം സ്ക്രാച്ച്-റെസിസ്റ്റന്റ് കോട്ടിംഗ് പ്രയോഗിക്കുന്നു.
ക്രോമാറ്റിക് അബറേഷൻ ഉണ്ടാക്കുന്ന, ഒപ്റ്റിക്കലായി ഏറ്റവും മോശമായ വസ്തുക്കളിൽ ഒന്നാണ് 30 ന്റെ അബെ വാല്യു ഉള്ള സ്റ്റാൻഡേർഡ് പോളികാർബണേറ്റ്.
ഹൈ-ഇൻഡെക്സ് പ്ലാസ്റ്റിക് (തിയോറെത്തെയ്ൻസ്) റിഫ്രാക്റ്റീവ് ഇൻഡക്സ് (n d ): 1.600–1.740 അബെ വാല്യു (V d ): 42–32 (ഉയർന്ന ഇൻഡക്സ് അബെ വാല്യു കുറയുന്നതിന് കാരണമാകുന്നു) സാന്ദ്രത : 1.3–1.5 (ഗ്രാം / സെ.മീ 3 ) അൾട്രാവയലറ്റ് കട്ട്ഓഫ് : 380–400 nm
ഉയർന്ന ഇൻഡക്സ് പ്ലാസ്റ്റിക്ക് ലെൻസുകൾ കനം കുറഞ്ഞ ലെൻസ് നിർമ്മിക്കാൻ സഹായിക്കുന്നു.
എന്നാൽ ഉയർന്ന സാന്ദ്രത കാരണം ലെൻസുകൾ ഭാരം കുറഞ്ഞതായിരിക്കില്ല.
ഉയർന്ന റിഫ്രാക്റ്റീവ് ഇൻഡക്സ് ഉള്ള പ്ലാസ്റ്റിക് ലെൻസുകൾ വളരെ ഉയർന്ന അളവിലുള്ള ക്രോമാറ്റിക് വ്യതിയാനങ്ങൾ ഉള്ളവയായിരിക്കും.
ഇതും കാണുക കോൺടാക്റ്റ് ലെൻസ് ഡയോപ്റ്റർ കണ്ണട കുറിപ്പടി ലോർഗ്നെറ്റ് മോണോസീൽ ഫോട്ടോക്രോമിക് ലെൻസ് പിൻസ്-നെസ് വിഷ്വൽ അക്വിറ്റി അവലംബം
തിരുമാറാടി ഇംഗ്ലീഷ് വിലാസം https://ml.wikipedia.org/wiki/Thirumarady വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എറണാകുളം ജില്ലയുടെ തെക്ക് കിഴക്കായി സ്ഥിതി ചെയ്യുന്ന പ്രധാന കാർഷിക ഗ്രാമങ്ങളിലൊന്നാണ് തിരുമാറാടി.
തിരുമാറാടി ഗ്രാമ പഞ്ചായത്തിന്റെ തലസ്ഥാനവും ഈ സ്ഥലമാണ്.
കേരള സർക്കാറിന്റെ മികച്ച പഞ്ചായത്തിനുള്ള അവാർഡ് രണ്ട് തവണ നേടിയ പഞ്ചയത്താണ് തിരുമാറാടി.
ഭൂരിഭാഗം ജനങ്ങളും റബ്ബർ, വാനില, തേങ്ങ, നെല്ല് എന്നിവ കൃഷി ചെയ്ത് വരുമാനം കണ്ടെത്തുന്നു.
തിരുമാറാടിയുടെ അസംബ്ലി മണ്ഡലം പിറവവും , പാർളമെന്ററി മണ്ഡലം കോട്ടയവുമാണ് .
പ്രധാന കെട്ടിടങ്ങൾ സെന്റ് മേരീസ് കാത്തലിക്ക് പള്ളി മഹാദേവ ക്ഷേത്രം എടപ്പറക്കാവ് ഭഗവതി ക്ഷേത്രം ജി.വി.എച്.എസ്.എസ്.തിരുമാറാടി ജി.എച്.എസ്‌.
ആത്താനിക്കൽ,മണ്ണത്തൂർ സെന്റ്‌.
ജോൺസ് എച്.എസ്.എസ്.വടകര സ്റ്റേറ്റ് ബാങ്ക് ഓഫ് ഇന്ത്യ,കാക്കൂർ കാക്കൂർ സർവീസ് സഹകരണ ബാങ്ക് ശ്രീ ആമ്പശ്ശേരിക്കാവ് കാക്കൂർ സെന്റ് ജോസഫ് പള്ളി കാക്കൂർ പ്രാഥമിക ആരോഗ്യ കേന്ദ്രം തീരുമാറാടി സർക്കാർ ഹോമിയോ ആശുപത്രി, കാക്കൂർ ടി എം ജേക്കബ് മെമ്മോറിയൽ ഗവണ്മെന്റ് കോളജ് മണിമലക്കുന്ന് അവലംബം Thirumarady Pampakuda Archived 2011-02-03 at the Wayback Machine Muvattupuzha Website Nellikunnel Church
തുർക്കിയിലെ ദ്വീപുകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_islands_of_Turkey
ഇത് ' തുർക്കി ദ്വീപുകളുടെ പട്ടികയാണ്.
പുലയർ ഇംഗ്ലീഷ് വിലാസം https://ml.wikipedia.org/wiki/Pulayar
ദക്ഷിണേന്ത്യൻ സംസ്ഥാനങ്ങളിലെ ദളിത് വിഭാഗത്തിൽ പെട്ട ഒരു പ്രബല  സമുദായമാണ് പുലയർ (ചെറുമർ, ചെറുമക്കൾ) .
കർണ്ണാടകത്തിൽ ഇവർ ഹോളയ എന്നാണ് അറിയപ്പെടുന്നത്.
കേരളത്തിൽ പ്രാചീനകാലത്ത് രാജ്യാധികാരം കൈവശം വച്ചിരുന്നത് ഈ സമുദായക്കാരായിരുന്നു എന്നു ചരിത്രകാരന്മാർ അഭിപ്രായപ്പെടുന്നു.
ആദി ദ്രാവിഡ വർഗ്ഗത്തിൽ പെടുന്ന ആസ്റ്റ്രോലോയിഡ് വംശമാണിവർ.
== പേരിനു പിന്നിൽ == പുലയോർ പുലം=ഭൂമി ഓർ=അധിപർ ,പ്രത്യേക ഭൂവിഭഗത്തിൻറ്റെ അധിപർ .
മാംസാഹാരം കഴിച്ചിരുന്ന നായാട്ടുവംശക്കാരായിരുന്നിരിക്കണം പുലയർ.
-- ജോലി ചെയ്‌തിരുന്നവർ പുലയാരായിത്തീർന്നു.
സംഘകാലത്തിൽ തൊഴിലിൻറെ അടിസ്ഥാനത്തിലാൺ വിഭജനം ഉണ്ടായിരുന്നു.
പിൽക്കാലത്ത്  വേട്ടുവൻ, അരയൻ, തുടങ്ങിയ ജാതികളുടെ ഉത്ഭവം ഉണ്ടായത് ഇത്തരം തൊഴിൽ വിഭജനത്തിൽ നിന്നാണ്.